paragraph_text: Debitirala je u Svjetskom kupu 15. ožujka 1998. godine u veleslalomskoj trci u završnici sezone u švicarskoj Crans-Montani. Kvalificirala se tamo zahvaljujući naslovu juniorske svjetske prvakinje i zauzela je 25. mjesto. Do svoje prve pjobede u Svjetskom kupu nije čekala dugo. Dogodilo se to u prosincu 1998. u američkom Mammuth Mountainu u utrci slaloma. Imala je tada samo 17 godina. Svoj prvi naslov svjetske prvakinje ostvarila je na SP u St. Antonu 2001. godine u slalomu. Na istom prvenstvu osvojila je i broncu u veleslalomu. Sljedeće godine, na Olimpijskim igrama u Salt Lake Cityju osvaja srebro u veleslalomu i broncu u slalomu, utrkama u kojima je slavila, na tim Igrama gotovo nepobjediva, Hrvatica Janica Kostelić.